paragraph_text: U anale je ušao svojom pogibijom na kvalifikacijama za Veliku nagradu San Marina 30. travnja 1994. godine. Izgubivši kontrolu nad svojim bolidom udario je u zid pri brzini od 300 km/h. Iako mu je na licu mjesta pružena prva pomoć, nekoliko sati poslije proglašen je mrtvim od posljedica loma lubanje. Dan kasnije na utrci za istu VN poginuo je i Ayrton Senna. Ove dvije žrtve su posljednje dvije sa smrtnim posljedicama u povijesti F1. Nakon njih posvetilo se puno više pažnje sigurnosti vozača bolida F1 i promijenjeno je niz pravila u konstrukcijama vozila, a i samim utrkama Formule 1.